জামালপুরে শহীদ স্মরণ অনুষ্ঠান উদ্যোগে তৃণমূল কংগ্রেস

পূর্ব বর্ধমান: ২০১০ সালের ১৪ সেপ্টেম্বর জামালপুরের (Jamalpur) অমরপুরে সিপিএমের (Cpim) হার্মাদ বাহিনীর হাতে খুন হন তৃণমূল কর্মী ইসাহার মল্লিক ও পাঁচু গোপাল রুইদাস (District News)। তাঁদের মৃত্যুদিনকে স্মরণে রেখে প্রতি বছর শহীদ দিবস পালন করে জামালপুর ব্লক তৃণমূল কংগ্রেস (TMC)।

আজও সেই ঐতিহাসিক দিন উদ্‌যাপিত হল শহীদ স্মরণ অনুষ্ঠানের মাধ্যমে। উপস্থিত ছিলেন জামালপুরের বিধায়ক অলক কুমার মাঝি, ব্লক সভাপতি মেহেমুদ খাঁন, কার্যকরী সভাপতি ভূতনাথ মালিক, পঞ্চায়েত সমিতির সভানেত্রী পূর্ণিমা মালিক, জেলা পরিষদের সদস্যা কল্পনা সাঁতরা ও শোভা দে-সহ একাধিক নেতৃবৃন্দ। শহীদ বেদীতে মাল্যদান ও দলীয় পতাকা উত্তোলনের মাধ্যমে শহীদদের প্রতি শ্রদ্ধা জানানো হয়।

আরও পড়ুন: ‘ব্যাঙ্কের লকারে’ মা দুর্গার মূর্তি, পুলিশি পাহারায় পুজো! কেন এই নিয়ম জয়পুর রাজবাড়ির পুজোতে?

বক্তারা স্মৃতিচারণে বলেন, সিপিএমের দমননীতির বিরুদ্ধে প্রতিবাদ করতে গিয়েই শহীদ হন তৃণমূল কর্মীরা। তাঁদের আত্মত্যাগের ফলেই তৃণমূল ক্ষমতায় এসেছে। বিধায়ক অলক মাঝি বলেন, “শহীদদের ত্যাগের কারণেই আজকের এই সরকার প্রতিষ্ঠিত হয়েছে। তাই তাঁদের প্রতি সম্মান জানানোই আমাদের দায়িত্ব।”

ব্লক সভাপতি মেহেমুদ খাঁন জানান, শহীদদের অসম্পূর্ণ কাজ তাঁদেরকেই এগিয়ে নিয়ে যেতে হবে। তিনি আশা প্রকাশ করেন, ২০২৬ সালের বিধানসভা নির্বাচনে জামালপুর থেকে তৃণমূল বিপুল ভোটে জয়লাভ করবে, আর সেটাই হবে শহীদদের প্রতি প্রকৃত শ্রদ্ধার্ঘ্য।