জামালপুরে মেহেমুদেই ভরসা রাখলো দল, লড়াকু সৈনিককেই ব্লকসভাপতি করলেন মুখ্যমন্ত্রী

পূর্ব বর্ধমান: তৃণমূল কংগ্রেসের (TMC) পক্ষ থেকে ২০ সেপ্টেম্বর সন্ধ্যায় অফিসিয়াল ফেসবুক পেজে বিভিন্ন জেলার ব্লক স্তরের পদাধিকারীদের তালিকা প্রকাশ করা হয়েছে। ওই তালিকায় ঘোষণা করা হয় পূর্ব বর্ধমান (Purba Burdwan) জেলার প্রতিটি ব্লকের নামও।

জামালপুর ব্লকে ফের আস্থা রাখা হয়েছে দলের লড়াকু সৈনিক মেহেমুদ খাঁনের উপর। ব্লক সভাপতি পদে তাঁকেই পুনর্নিয়োগ করেছে তৃণমূল কংগ্রেস। পাশাপাশি সহ-সভাপতি হিসেবে ভূতনাথ মালিক, যুব সভাপতি উত্তম হাজারী, মহিলা সভাপতি কল্পনা সাঁতরা ও সহ-সভাপতি শোভা দে, শ্রমিক সংগঠনের সভাপতি তাবারক আলী মন্ডল এবং সহ-সভাপতি গৌরসুন্দর মন্ডলের নাম ঘোষণা করা হয়েছে।

আরও পড়ুন: ‘পর্যটনেও নতুন GST-র সুবিধা মিলবে’: প্রধানমন্ত্রী

নতুন তালিকা প্রকাশের পর থেকেই খুশির জোয়ারে ভেসেছেন তৃণমূলের কর্মী-সমর্থকরা। রাতেই ব্লক পার্টি অফিসে নবনির্বাচিত পদাধিকারীদের সম্বর্ধনা জানাতে ভিড় জমায় কর্মীরা।

পুনরায় ব্লক সভাপতি নির্বাচিত হওয়ার পর মেহেমুদ খাঁন কৃতজ্ঞতা জানান মুখ্যমন্ত্রী মমতা বন্দ্যোপাধ্যায়, সর্বভারতীয় সাধারণ সম্পাদক অভিষেক বন্দ্যোপাধ্যায়, রাজ্য সভাপতি সুব্রত বক্সি ও জেলা সভাপতি রবীন্দ্রনাথ চট্টোপাধ্যায়ের প্রতি। তাঁর কথায়, “দায়িত্ব অনেক বেড়ে গেলো। সকলকে নিয়ে একজোট হয়ে সংগঠনকে মজবুত করতে হবে। পাশাপাশি আগামী বিধানসভা নির্বাচনে দলের মনোনীত প্রার্থীকে বিপুল ভোটে জিতিয়ে দলনেত্রী তথা মুখ্যমন্ত্রী মমতা বন্দ্যোপাধ্যায় ও অভিষেক বন্দ্যোপাধ্যায়ের হাত শক্ত করতে হবে।”